Eugenius Prigožin

Eugenius Victoris f. Prigožin, litteris Cyrillicis Евгений Викторович Пригожин (die 1 Iunii 1961 natus; interfectus die 23 Augusti 2023 in regione Tueriensi), novem fere annos ob furta incarceratus, deinde coquus, fuit negotiator duxque mercennariorum Russus. Milites gregis Wagner, quibus praefuit, magna parte ex incarceratis Russis congeruntur: in Africa Syriaque iam diu pugnaverant; recenter incursionem Russicam in Ucrainam adiuvabant.

Leninopoli (hodie Petropoli) natus est. E carcere anno 1990 absolutus, cum matre et patre pastilla botello farta in mercatu  urbis nativae venditare incepit. Societatem mercatoriam cibos praecoctos venditantem, nomine Anglorussico Конкорд Кейтеринг ("Obsonatio Concordiae") anno 1996 condidit. Eodem fere tempore popinas gerere coepit,"ЕВГЕНИЙ ПРИГОЖИН: `КЕЙТЕРИНГ ОТ КУТЮР? ЭТО ПРОСТО` quarum primam eodem anno condidit, nomine Старая Таможня ("Doana vetus"), ubi ostentatrices nudae se monstrabant. Alteram lautissimam in Viatca flumine natantem nomine Anglico New Island ("Insula nova") anno vel 1997 vel 1998 creavit: ibi ipse Vladimiro Putin Iacoboque Chirac mense Iulio 2001, Georgio W. Bush PutinqueThe presidents’ menu consisted of foie gras and gingerbread, served with prunes and caramel made of aged port wine, caviar on ice, grilled beef fillet with black truffles, served with fresh morels and baby carrots, cooked in a broth of mountain ash:  die 25 Maii 2002 cenam intulit;Insuper Boris Ieltsin, insuper Alberto II Monoecensi? On this boat they served President Yeltsin and Prince Albert II of Monaco for whom Prigozhin personally cooked dumplings stuffed with vodka and a sorbet of yellow tomatoes:  ibi Putin diem natalem suam autumno 2003 celebravit. Prigožin ab his annis шеф-повар Путина, vide titulum. Anglice fontibus pluribus Putin's chef (Putini archimagirus) nuncupatus est.

upright=1.25|thumb|Vladimirus Putin Georgiusque Bush cum mulieribus, adstante Eugenio Prigožin, in popina natante New Island die 25 Maii 2002 cenant
Ex his concursibus cum Putin societas Concordiae magnopere floruit. Epula  quotannis praebebat, ducibus gubernatoribusque et ministris civitatum plurimorum congressis. Cena inauguralis Demetrii Medvedev Russiae praeside mense Maio 2008 intulit. Convivium apud Museum Solitarium Petropolitanum anno 2003 ornavit ubi Carolus Walliae princeps receptus est. Ab anno 2012 prandia cenasque apud scholas Moscuenses, ab anno insequenti apud copias militares Russiae fere omnes parabat,"92%":  aliis obsonatoribus ex hoc munere subito eiectis; cap. 8 sed anno 2013 requisitio ciborum militarium apud tales societates abrupta est, imperante Sergio Šoigu ministro munitionis.

Quibus emolumentis divitissimus factus, Prigožin ipse luxu fruebat, sed et exercitum mercennariorum, "Grex Wagner" (ЧВК «Вагнер»), dirigere suscepit (duce militari fortasse Demetrio Utkin).De Utkin, eodem casu mortuo ut videtur quo Prigožin, vide Helen Livingstone, "Who was Dmitry Utkin? What we know about Wagner commander onboard plane in fatal crash" in The Guardian (24 Augusti 2023) Seipsum die 1 Maii 2014 condidisse praetendit.Wilhelmine Preussen, "Russian oligarch Yevgeny Prigozhin admits he created the mercenary Wagner Group" (26 Septembris 2022) apud Politico Hic grex recentius magna parte ex incarceratis Russis componitur qui, post sex menses servitii militaris, absolutionem poenae nancisci solent. Quamquam instrumenta bellica per ministerium munitionis Russicum accipit pecuniisque societatis Concordiae suppeditatur, grex Wagner a regimine Russico separatur. Ab eodem fere anno in pluribus regionibus contra inimicos Russiae modo secreto et militari agit, videlicet Ucraina orientali (anno 2014 iterumque ab 2022), Syria, Sudania, Africa Media, Libya, Malia, Venetiola.

Ex eisdem pecuniis anno fere 2016  in urbe nativa condidit direxitqueMick Krever, Anna Chernova, "Wagner chief admits to founding Russian troll farm sanctioned for meddling in US elections" (14 Februarii 2023) apud CNN ut in civitatibus Russiae aemulis vel inimicis res dubiae falsaeque per media socialia divulgentur atque tali confusione regimina debiliora per comitias eligantur.

Duce Prigožin mercenarii gregis Wagner contra exercitum Russicum die 23 Iunii 2023 repugnaverunt demissionemque Sergii Šoigu postulaverunt. Praesidium militare Rostoviae ad Tanaim, unde incursionem in Ucrainam dirigebatur, sine proelio ceperunt expeditionemque Moscuam versus ad revendicationes (fortasse apud Putin) persequendas rapidissime susceperunt; contrarios aëre minantes interfecerunt. Putin a Moscua refugisse censetur. Alexandro Lukašenko praeside Rutheniae Albae (amborum amico) paciscante, Prigožin secessum expeditionis Moscuensis redditionemque Rostoviae decrevisse dicitur.Chas Danner, "How Much Damage Did Prigozhin’s Mutiny Do to Putin? Updates" apud Intelligencer (24/25 Iunii 2023); Luke Harding, "The Wagner uprising: 24 hours that shook Russia" in The Guardian (25 Iunii 2023); Diana Magnay, "Sergei Shoigu and Yevgeny Prigozhin's whereabouts unclear in absence of any clear direction from Vladimir Putin" (26 Iunii 2023) apud Sky News Exsilium Minsci in Ruthenia Alba petivit,Andrew Roth, "Yevgeny Prigozhin says he did not want to overthrow Putin" in The Guardian (26 Iunii 2023) unde in Petropolim Moscuamque nonnumquam, facie dissimulata, per aëroplanum suum redit.Nelly Didelot et al., "Après deux semaines de flou, Evgueni Prigojine se trouve à Moscou" in Libération (7 Iulii 2023) (situs venalis) Ille tribunique militares ibi cum Vladimiro Putin collocutus est.Pjotr Sauer, "Wagner boss met Vladimir Putin five days after mutiny, Kremlin says" in The Guardian (10 Iulii 2023); Andrew Roth, Pjotr Sauer, "Putin says he tried but failed to oust Prigozhin after Wagner mutiny" in The Guardian (14 Iulii 2023) Mercennariis in Africa militantibus etiam post exsilium praeesse nuntiabatur.Pjotr Sauer, "Wagner making ‘Africa even more free’, says Prigozhin in first post-rebellion video" in The Guardian (22 Augusti 2023) Mox autem ille et Demetrius Utkin cum sociis dum per Russiam iter faciebant aëroplano displodente interfecti sunt."Flugzeugcrash: Prigoschin auf Passagierliste" apud ORF.at (23 Augusti 2023); 

 Notae 

 Bibliographia 
 "Putin's chef cooks up a storm" in The Economist (17 Februarii 2018)
 "Putin's 'Personal Chef' Sues Yandex and Google Over Search Result Links" in Moscow Times (1 Iunii 2016)

 Seth Hettena, Trump / Russia: A Definitive History (Melville House, 2018) pp. 191-208 
 Neil McFarquhar, "Meet Yevgeny Prigozhin, the Russian Oligarch Indicted in U.S. Election Interference" in New York Times (16 Februarii 2018)




 Nexus externi 
 "Кибервойска Пригожина" (18 Martii 2023) apud Dossier Center

 Alexandra Garmazhapova, "Yevgeny Prigozhin: сaterer to the Kremlin" (31 Iulii 2014) apud Open Democracy
 Yuliana Shapovalova, "Pryhozhyn heads to Moscow: what is known about "Putin's Cook" who has brazenly challenged the Kremlin" apud Pro Ukraine



Categoria:Coqui
Categoria:Incarcerati
Categoria:Incolae Russiae
Categoria:Mercatores
Categoria:Mercenarii
Categoria:Malo casu mortui